## Pravilnik o obveznom sadržaju, rokovima i obliku obveznih izvješća o radu investicijskih fondova, društva za upravljanje i depozitne banke

### NN 141/2012 (18.12.2012.), Pravilnik o obveznom sadržaju, rokovima i obliku obveznih izvješća o radu investicijskih fondova, društva za upravljanje i depozitne banke

HRVATSKA AGENCIJA ZA NADZOR FINANCIJSKIH USLUGA

3000

Na temelju odredbi članaka 226. Zakona o investicijskim fondovima (»Narodne novine« broj 150/05), Hrvatska agencija za nadzor financijskih usluga na sjednici održanoj 13. prosinca 2012. godine donijela je

PRAVILNIK

O OBVEZNOM SADRŽAJU, ROKOVIMA I OBLIKU OBVEZNIH IZVJEŠĆA O RADU INVESTICIJSKIH FONDOVA, DRUŠTAVA ZA UPRAVLJANJE I DEPOZITNE BANKE

Članak 1.

(1) Ovim Pravilnikom uređuje se obvezni sadržaj, rokovi i oblik obveznih izvješća o radu investicijskih fondova, društava za upravljanje i depozitne banke koji se dostavljaju Hrvatskoj agenciji za nadzor financijskih usluga (dalje: Agencija).

(2) Obvezna izvješća o radu koja se dostavljaju Agenciji su nadzorna i statistička izvješća.

Članak 2.

(1) Nadzorna izvješća su:

a) izvješće o vrednovanju imovine investicijskog fonda i izračunu neto-vrijednosti imovine po udjelu/dionici investicijskog fonda

b) izvješće o udjelničarima/dioničarima investicijskog fonda

c) dodatni izvještaji uz financijske izvještaje investicijskog fonda:

– izvještaj o realiziranim dobicima (gubicima) fonda

– izvještaj o nerealiziranim dobicima (gubicima) fonda

– izvještaj o transakcijama s povezanim/relevantnim osobama fonda

– izvještaj o pozicijama iz odnosa s povezanim/relevantnim osobama fonda

d) izvješće o temeljnom kapitalu i održavanju kapitala

e) izvješća za depozitne banke:

– izvješće o imovini investicijskih fondova za koje obavlja poslove depozitne banke

– izvješće o ispravnosti postupka i rezultata vrednovanja imovine investicijskih fondova za koje obavlja poslove depozitne banke

– izvješće o odstupanjima ulaganja od ciljane strukture ulaganja investicijskih fondova za koje obavlja poslove depozitne banke.

(2) Statistička izvješća su izvješća o radu investicijskih fondova, društava za upravljanje i depozitnih banaka čiji sadržaj, oblik i rokove dostave, ovisno o potrebi istraživanja/analize sustava nebankarskih financijskih usluga, izvještavanja javnosti i korisnika usluga te razmjene informacija s drugim nadzornim tijelima i/ili institucijama nadležnim za statistiku ili javni nadzor, kreira Agencija.

(3) Iznimno od stavka 2. ovog članka, Agencija ne dovodeći u pitanje načela nadležnosti, tajnosti i zaštitite podataka, može prihvatiti statističke upitnike/način prikupljanja podataka kreirane od strane drugih nadzornih tijela i/ili institucija nadležnih za statistiku ili javni nadzor.

Članak 3.

(1) Izvješća iz članka 2. stavka 1. točke a. izrađuje depozitna banka za investicijske fondove za koje obavlja poslove depozitne banke, a Agenciji dostavlja u rokovima koji su definirani pravilnikom Agencije o utvrđivanju vrijednosti imovine i izračunu neto-vrijednosti imovine za pojedine vrste investicijskih fondova. Izvješća se nalaze u Prilogu 1. ovog Pravinika.

(2) Izvještaje iz članka 2. stavka 1. točke b., c. alineje 1. i 2. i točke d. sastavlja društvo za upravljanje, a Agenciji dostavlja u rokovima istovjetnim rokovima definiranim pravilnicima Agencije o strukturi i sadržaju financijskih izvještaja za pojedine vrste investicijskih fondova i za društva za upravljanje.

(3) Izvještaje iz članka 2. stavka 1. točke c. alineje 3. i 4. sastavlja društvo za upravljanje za mjesečna razdoblja i dostavlja Agenciji mjesečno u roku od 5 radnih dana po proteku mjeseca na koji se izvještaj odnosi.

(4) Izvješća iz članka 2. stavka 1. točke e. ovog Pravilnika depozitna banka izrađuje u rokovima istovjetnim rokovima vrednovanja imovine investicijskih fondova za koje obavlja poslove depozitne banke, a dostavlja ih Agenciji bez odgode, u slučajevima iz članka 53. stavka 1. točke 10. Zakona, kao i na zahtjev Agencije, u obliku propisanom u Prilogu 2. ovog Pravilnika.

Članak 4.

(1) Izvještaje iz članka 2. stavka 1. točke b., c. i d. dostavljaju društva za upravljanje u elektroničkom obliku potpisane naprednim elektroničkim potpisom na način propisan u tehničkoj uputi Agencije.

(2) Smatra se da je društvo za upravljanje dostavilo izvještaje iz stavka 1. ovog članka u trenutku kada je izvještaj prihvaćen na poslužitelju Agencije za zaprimanje izvještaja.

(3) U opravdanim slučajevima nemogućnosti dostave na način propisan stavkom 1. ovog članka, društvo za upravljanje obvezno je u propisanom roku dostaviti izvještaje iz stavka 1. ovog članka u pisanom obliku, neposredno ili poštom u svrhu pravodobnog izvješćivanja. Društvo za upravljanje obvezno je dostaviti izvještaje na način propisan stavkom 1. ovog članka čim prestanu razlozi nemogućnosti dostave, a najkasnije u roku od 8 dana od isteka roka za dostavu izvještaja

(4) Izvješća iz članka 2. stavka 1. točke a. i e. dostavlja depozitna banka u elektroničkom obliku na način propisan tehničkim uputama Agencije.

Članak 5.

Danom stupanja na snagu ovog Pravilnika prestaje važiti Pravilnik o obveznom sadržaju, rokovima i obliku obveznih izvješća o radu investicijskih fondova, društva za upravljanje i depozitne banke (»Narodne novine« broj 155/09, 65/10 i 42/11).

Članak 6.

Ovaj Pravilnik stupa na snagu danom objave u »Narodnim novinama«, a prvi put se primjenjuje na:

– izvješće o vrednovanju imovine investicijskog fonda i izračunu neto-vrijednosti imovine po udjelu/dionici investicijskog fonda i izvješća za depozitne banke s danom objave u »Narodnim novinama«

– izvješće o udjelničarima/dioničarima investicijskog fonda sa stanjem na dan 31. prosinca 2012. godine

– izvještaj o realiziranim dobicima (gubicima) fonda i izvještaj o nerealizianim dobicima (gubicima) fonda sa stanjem na dan 31. prosinca 2012. godine

– izvještaj o transakcijama s povezanim/relevantnim osobama fonda i izvještaj o pozicijama iz odnosa s povezanim/relevantnim osobama za siječanj 2013. godine

– izvješće o temeljnom kapitalu i održavanju kapitala sa stanjem na dan 31. prosinca 2012. godine.

Klasa: 011-02/12-04/15

Urbroj: 326-01-12-1

Zagreb, 13. prosinca 2012.

Predsjednik Upravnog vijeća

Petar-Pierre Matek, v. r.

[PRILOG 1.](dodatni/424284.pdf)

1.1. Izvješće o vrednovanju imovine investicijskog fonda i izračunu neto vrijednosti imovine po udjelu/dionici fonda (otvorenog/zatvorenog investicijskog fonda s javnom/privatnom ponudom, rizičnog kapitala s privatnom ponudom)

1.2. Izvješće o vrednovanju imovine fonda i izračunu neto vrijednosti imovine po dionici zatvorenog investicijskog fonda s javnom ponudom za ulaganje u nekretnine

**PRILOG 2.**

IZVJEŠĆA ZA DEPOZITNE BANKE

2.1. Izvješće o imovini investicijskih fondova za koje obavlja poslove depozitne banke

Naziv investicijskog fonda: \_\_\_\_\_\_\_\_\_\_\_\_\_\_\_\_\_\_\_\_\_\_\_

Broj skrbničkog računa: \_\_\_\_\_\_\_\_\_\_\_\_\_\_\_\_\_\_\_\_\_\_\_

Stanje na dan: \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Pozicije imovine | Oznaka/ISIN | Količina/Nominalna  vrijednost |
| Novac na računima |  |  |
| Financijska imovina |  |  |
| Druga imovina |  |  |

Datum: \_\_\_\_\_\_\_\_\_\_\_\_\_\_\_\_

Potpis odgovorne osobe: \_\_\_\_\_\_\_\_\_\_\_\_\_\_\_\_\_\_

2.2. Izvješće o ispravnosti postupka i rezultata vrednovanja imovine investicijskih fondova za koje obavlja poslove depozitne banke

Naziv investicijskog fonda:

Datum vrednovanja:

2.2.1. Rezultat provjere ispravnosti postupka vrednovanja imovine:

|  |  |  |  |  |
| --- | --- | --- | --- | --- |
| Pozicija imovine fonda | ISIN | Vrsta greške | Pogrešno vrednovanje (HRK) | Ispravno vrednovanje (HRK) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Vrsta greške (oznaka):

• 01 – Pogrešna količina vrijednosnog papira

• 02 – Pogrešna cijena vrijednosnog papira – cijena odstupa od cijene na uređenom tržištu/MTP

• 03 – Pogrešno iskazana nominalna vrijednost dužničkog financijskog instrumenta

• 04 – Pogrešno iskazana kamatna stopa

• 05 – Pogrešno iskazana kupovna/prodajna cijena

• 06 – Pogrešno iskazan broj dana do zadnjeg kupona

• 07 – Pogrešno iskazana metoda obračuna dana

• 08 – Pogrešno iskazan datum dospijeća

• 09 – Pogrešno iskazana obračunata kamata nedospjela do dana vrednovanja

• 10 – Pogrešno iskazana obračunata kamata nedospjela za dan vrednovanja

• 11 – Pogrešno iskazana potraživanja

• 12 – Pogrešno iskazan tečaj

• 13 – Ostali razlozi

2.2.2. Rezultat provjere rezultata izračuna neto-vrijednosti imovine po udjelu/po dionici:

|  |  |  |
| --- | --- | --- |
| Vrsta greške (oznaka) | Pogrešno obračunato (HRK) | Ispravno obračunato (HRK) |
|  |  |  |
|  |  |  |
|  |  |  |
|  |  |  |
|  |  |  |

Vrsta greške (oznaka):

• V1 – Pogrešno izračunata ukupna imovina

• V2 – Pogrešan iznos obveza fonda

• V3 – Pogrešno obračunati iznos naknada

• V4 – Pogrešan iznos neto-vrijednosti imovine prije valuacije vrijednosti udjela/dionice

• V5 – Pogrešan broj udjela na prethodni dan (t-1)

• V6 – Pogrešan iznos uplata za prodane udjele (t)

• V7 – Pogrešno umanjenje broja udjela za prethodni dan (t-1)

• V8 – Pogrešna vrijednost udjela na prethodni dan (t-1)

• V9 – Pogrešan iznos isplata za otkupe udjela (t)

• V10 – Pogrešan iskaz promjena broja udjela (t)

• V11 – Pogrešan ukupan broj udjela/dionica (t)

• V12 – Pogrešan izračun neto-vrijednosti imovine fonda (t)

• V13 – Pogrešno izračunata neto-vrijednost imovine fonda po udjelu/dionici (t)

Datum: \_\_\_\_\_\_\_\_\_\_\_\_\_\_

Potpis odgovorne osobe: \_\_\_\_\_\_\_\_\_\_\_\_\_\_\_\_\_

2.3. Izvješće o odstupanjima ulaganja od ciljane strukture ulaganja investicijskih fondova za koje obavlja poslove depozitne banke

Naziv investicijskog fonda: \_\_\_\_\_\_\_\_\_\_\_\_\_\_\_\_\_\_\_\_\_

Izvještaj za datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Vrsta imovine | Vrijednost  (HRK) | Ciljani udio (%) | Trenutni udio (%) |
|  |  |  |  |
|  |  |  |  |
|  |  |  |  |
|  |  |  |  |
| Ukupno: |  |  |  |

Datum: \_\_\_\_\_\_\_\_\_\_\_\_\_\_

Potpis odgovorne osobe: \_\_\_\_\_\_\_\_\_\_\_\_\_\_\_\_\_

141 18.12.2012 Pravilnik o obveznom sadržaju, rokovima i obliku obveznih izvješća o radu investicijskih fondova, društva za upravljanje i depozitne banke

141 18.12.2012 Pravilnik o obveznom sadržaju, rokovima i obliku obveznih izvješća o radu investicijskih fondova, društva za upravljanje i depozitne banke

Pravilnik, NN 141/2012-3000
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)